Wilhelm von Tangen Hansteen

Wilhelm von Tangen Hansteen (1896–1980) var en norsk offiser og jurist som var Norges forsvarssjef 1942-1944.

 Liv og virke 
Hansteen var utdannet fra Krigsskolen, Den militære høyskole og cand.jur. fra Universitetet i Oslo. Han arbeidet som dommerfullmektig, deretter i Generalstaben fra 1931. I perioden 1936–1941 var han militærattaché i Finland.

Hansteen ivret for Finlands sak under vinterkrigen, og det var mye hans fortjeneste at Norge i hemmelighet og i strid med sin nøytralitet forsynte finnene med artilleri og ammunisjon.

I 1942 ble Hansteen utnevnt til generalmajor, forsvarssjef og sjef for den nyopprettede norske Forsvarets overkommando i London.Olav Riste: "London-regjeringa", Oslo: Samlaget, 1995, s. 182.

Som forsvarssjef under andre verdenskrig ble Hansteen sentral i organiseringen av de norske styrkene i utlandet, koordineringen mellom norske og britiske militære myndigheter og planleggingen av frigjøringen  av Norge. I 1944 overtok kronprins Olav som forsvarssjef mens Hansteen ble nestkommanderende, hovedsakelig for å gi overkommandoen mer diplomatisk tyngde.

I 1945 ble Hansteen generalinspektør for Heimevernet. Han var 1947–1948 sjef for Tysklandsbrigaden, generalløytnant og hærsjef 1948–1956. Fra 1956 og inntil han ble pensjonert i 1966 var Hansteen generalkrigskommissær.

Hansteen var kommandør med stjerne av St. Olavs Orden og Knight Commander av den britiske Order of the Bath, kommandør av den franske ordenen Æreslegionen. Han mottok andre ordener, bl.a. storkorset av den svenske Sverdordenen.

 Referanser 

 Litteratur 

 Norsk biografisk leksikon, «Wilhelm von Tangen Hansteen»

 Eksterne lenker 

 «Wilhelm von Tangen Hansteen», fra Store norske leksikon

Kategori:Norsk militært personell under andre verdenskrig
Kategori:Norske generalløytnanter
Kategori:Generalkrigskommissær
Kategori:Kommandører med stjerne av St. Olavs Orden
Kategori:Order of the Bath
Kategori:Sverdordenen
Kategori:Æreslegionen
Kategori:Norske jurister
Kategori:Medlemmer av Mot Dag
Kategori:Personer fra Oslo
Kategori:Personer begravet på Vestre gravlund
Kategori:Norges forsvarssjefer